Bare ett poeng skiller van Gaal fra utskjelte Moyes
Det er vel liten tvil om at Manchester Uniteds nye manager Louis van Gaal er en mer fornøyd mann enn det David Moyes var på samme tid i fjor. Men ser man på resultatene, har han kanskje ikke langt større grunn til å smile.Premier League LVG - DM Spilte kamper: 7- 7 Seire: 3- 3 Uavgjort: 2-1 Tap: 2-3 Poeng: 11-10 Mål scoret: 13-10 Mål baklengs: 10- 9 Plass på tabellen: 4-9 Poeng unna toppen: 8-6 Alle kamper LVG - DM Spilte kamper: 8-11 Seire: 3-6 Uavgjort: 2-2 Tap: 3-3 Mål scoret: 13-18 Mål baklengs: 14-12 For etter sju kamper i 2013/14-sesongen hadde Manchester United karret til seg noe fattige 10 poeng. I år: 11 poeng. - Jeg har allerede vist at vi er på vei i riktig retning. Selvfølgelig kunne vi gjort det bedre, for jeg tror ikke spillerne er i balanse nå. Jeg er lei meg for å si det, men det er sannheten. Du kan se at de ikke er i god nok form. Jeg håper vi blir bedre, innrømmer Louis van Gaal til klubbens egen hjemmeside før møtet med West Bromwich på mandag.Det er blitt serietap mot Swansea og Leicester så langt denne sesongen, uavgjort mot Sunderland og Burnley. I hjemmekampene mot Queens Park Rangers, West Ham og Everton har Manchester United tatt med seg tre poeng. I tillegg ble det et pinlig 0-4 tap Ligacupen mot MK Dons. - Jeg tør ikke tenke på hva som ville blitt sagt om det, sier Moyes, på spørsmål om hvordan han tror reaksjonen ville vært med slike resultater under ham. - Men Louis van Gaal har også en vanskelig jobb, akkurat som jeg hadde da jeg tok over. Han trenger å få mulighten til å sette sitt preg på laget for å snu det, legger Moyes diplomatisk til i et nytt intervju med BBC. Også under Moyes vant laget, som tok seriegull sesongen før, tre av de første syv kampene i Premier League; mot Swansea, Crystal Palace og Sunderland. To av tapene kom borte mot erkerivalene Liverpool og Manchester City, så ble West Bormwich for tøffe. Det førte til at United lå nede på en niende plass etter sju kamper - seks poeng bak serieleder Arsenal. Det gjorde det neppe bedre for fansen at Liverpool også hadde 16 poeng, og både Chelsea og City lå foran på tabellen. Ved siden av den tøffe seriestarten, spilte de i fjor i Champions League - hvor det ble fire seire og to uavgjort før jul. Etter 2-1 seieren mot Everton før landslagspausen i september, klatret laget til en fjerdeplass på tabellen. To poeng bak Southampton og tre poeng bak City. Opp til Chelsea er det åtte poeng.TV 2s fotballkommentator Øyvind Alsaker mener begge manageren har og hadde «begredelige resultater med tanke på poengfangsten». Han synes også Manchester United var heldige som vant mot både West Ham og Everton. - David Moyes tenker nok sitt. Han føler nok at fotballverdenen er litt urettferdig, sier Alsaker til VG. Han har likevel forståelse for at optimismen i klubben og hos supporterne er langt større i år enn den var på samme tid i fjor. - Det ene er de nye spillerne. Det er verdensstjerner på plass og en av dem har allerede slått til umiddelbart. Man bare venter på at det skal klikke. Det andre er at van Gaal er en trener med renommé og autoritet. Han har vunnet med store klubber før og det gjør at han har gjennomslagskraft og får bestemme spillerkjøp, mener Alsaker. For nederlandske treneren har fått et helt annet budsjett til å styrke stallen, enn det Moyes gjorde. Rundt 1,5 milliarder kroner er brukt på spillere i verdensklasse. - Det er nok der optimismen ligger. De føler de er i trygge hender med treneren nå. Da Moyes sa han trengte tid, ble han møtt med at laget vant ligaen året før og ikke var klar for en klubb som United. Når van Gaal sier det etter at laget ble nummer sju, og viser til Barcelona og Bayern München, er han uangripelig, forklarer Alsaker, og legger til at han tror van Gaal vil få en sesong til nærmest uansett resultater. - Hvis han tar laget til topp fire er det «work in progress». Blir de nummer 5-6 er det mer alvorlig, men jeg har liten tro på at han ikke får ta fatt på en ny sesong. Og når man henter slike spillere, må det bli bedre.
David Moyes var allerede i hardt vær på denne tiden forrige sesong. Da sto Manchester United med ett poeng mindre enn de gjør i år.